สวัสดีค่ะ เนื่องจากเวลามีประจำเดือน มักจะปวดท้องเมนส์รุนแรงอยู่เสมอ เป็นมานานหลายสิบปี เมื่อวันที่ 29 พ.ย. 2562 ตัดสินใจไปโรงพยาบาล เพื่อตรวจมดลูกและอัลตร้าซาวด์ ผลออกมาว่า มดลูกโตผิดปกติ คุณจึงให้ยาคุมเมอซิลอนมา แบบ 28 เม็ด จำนวน 2 แผง ให้เริ่มทานวันแรกที่มีประจำเดือน ซึ่งประจำเดือนมาวันที่ 1 ม.ค. 2563 ทานมาจนถึงปัจจุบัน พบว่า มีเลือดออกกระปิดกระปอยทุกวัน จนมาถึงวันนี้ 25 ม.ค. 2563 เลือดออกเยอะมาก คือเป็นประจำเดือนเลย จึงอยากสอบถามคุณว่า อาการแบบนี้ เกิดจากสาเหตุใด และต้องทานยาคุมให้ครบ 2 แผง ใช่มั้ยคะ รบกวนคุณแนะนำด้วยค่ะ ขอบค่ะ
สวัสดีค่ะ การมีเลือดออกผิดปกติทางช่องคลอดอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนโดยในตอนนี้ปัญหาเหมือนจะอยู่ที่ตัวมดลูก ซึ่งควรถามแพทย์ให้แน่ชัดว่าเป็นอะไรที่มดลูก จะรักษาต่อไปอย่างไร กรณีเป็นมดลูกโตไม่มาก แพทย์อาจลองให้กินยาฮอร์โมนเพื่อลดอาการเลือดออกผิดปกติดูก่อน แต่ถ้ากินยาไปแล้ว เลือดยังออกมาก แสดงว่ายาอาจจะควบคุมไม่ได้ ควรกลับไปพบสูตินรีแพทย์และแจ้งอาการให้ทราบอีกครั้ง การรักษาต่อไปอาจจะมีการขูดมดลูกถ้าเลือดออกมากการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์